**Bilag I: Nye initiativer**

| **Nr.** | **Titel** | **Beskrivelse[[1]](#footnote-2)** |
| --- | --- | --- |
| **Nyt skub i beskæftigelse, vækst og investeringer** |
|  | **Gennemførelse af handlingsplanen for den cirkulære økonomi[[2]](#footnote-3)** | **Dette omfatter en strategi for anvendelse, genbrug og genanvendelse af plast** (ikkelovgivning, 4. kvartal 2017), **et forslag til forordning om mindstekrav til kvalitet i forbindelse med genbrug af vand** (lovgivning, inkl. konsekvensanalyse, artikel 192 i TEUF, 4. kvartal 2017), **en Refit-revision af drikkevandsdirektivet** (lovgivning inkl. konsekvensanalyse, artikel 192 i TEUF, 4. kvartal 2017), **et initiativ til afhjælpning af juridisk, teknisk eller praktisk betingede flaskehalse i skæringspunktet mellem kemikalielovgivning, produktlovgivning og affaldslovgivning** (ikkelovgivning, 4. kvartal 2017), **og en ramme for overvågning af den cirkulære økonomi** (ikkelovgivning, 4. kvartal 2017). |
|  | **Flerårig finansiel ramme *(der skal iværksættes et initiativ med et perspektiv frem til 2025)*** | **Omfattende forslag til den kommende flerårige finansielle ramme efter 2020 (2. kvartal 2018) efterfulgt af forslag til næste generation af programmer og nye egne indtægter** (lovgivning, inkl. konsekvensanalyse, artikel 311 i TEUF samt sektorvise grundlag, 2. kvartal 2018) |
|  | **En bæredygtig europæisk fremtid *(der skal iværksættes et initiativ med et perspektiv frem til 2025)*** | **Oplæg om vejen til et bæredygtigt Europa inden 2030, om opfølgningen på FN's mål for bæredygtig udvikling, herunder Parisaftalen om klimaændringer** (ikkelovgivning, 2. kvartal 2018) |
| **Et forbundet digitalt indre marked** |
|  | **Fuldførelse af det digitale indre marked**  | **Forslag om fairness i forbindelser mellem platforme og virksomheder** (lovgivning inkl. konsekvensanalyse, artikel 114 i TEUF, 1. kvartal 2018), **et initiativ om tackling af udfordringer vedrørende platforme hvad angår udbredelsen af falske oplysninger** (ikkelovgivning, 1. kvartal 2018) **og en revision af Kommissionens retningslinjer for markedsanalyse og vurdering af stærk markedsposition i sektoren for elektronisk kommunikation** (ikkelovgivning, 2. kvartal 2018) |
| **En modstandsdygtig energiunion med en fremadrettet politik for klimaændringer** |
|  | **Fuldførelse af energiunionen**  | **Opfølgning på solidaritetsaspektet af energiunionen, herunder et forslag om fælles regler for gasledninger, der indgår i det europæiske indre gasmarked** (lovgivning, inkl. konsekvensanalyse, artikel 194 i TEUF, 4. kvartal 2017) |
|  | **Fremtiden for EU's energi- og klimapolitik (*der skal iværksættes et initiativ med et perspektiv frem til 2025*)** | **Meddelelse om fremtiden for EU's energi- og klimapolitik, herunder Euratomtraktatens fremtid (under hensyntagen til erklæring nr. 54 fra fem medlemsstater, som er knyttet som bilag til Lissabontraktatens slutakt) og om den eventuelle anvendelse af artikel 192, stk. 2, andet afsnit, i TEUF** (ikkelovgivning, 2. kvartal 2018) |
| **Et stærkere og mere fair indre marked med et styrket industrigrundlag** |
|  | **Retfærdig beskatning i den digitale økonomi** | **Forslag om indførelse af regler på EU-plan, der gør det muligt at beskatte fortjenester, som multinationale selskaber har skabt ved hjælp af den digitale økonomi (lovgivning, inkl. konsekvensanalyse, artikel 113 og 115 i TEUF, 1. kvartal 2018)** |
|  | **Pakke om social retfærdighed** | **Forslag om at oprette en europæisk arbejdstilsynsmyndighed (lovgivningsmæssig, 2. kvartal 2018), et initiativ om adgang til social beskyttelse for atypiske selvstændige erhvervsdrivende** (lovgivning/ikkelovgivning, artikel 153-155, artikel 352 i TEUF, 2. kvartal 2018)**, et initiativ om et europæisk socialsikringsnummer, der om nødvendigt kan bruges på tværs af politikområder** (lovgivning, inkl. konsekvensanalyse, 2. kvartal 2018) **en Refit-revision af direktivet vedrørende en skriftlig erklæring, der fastlægger arbejdsgiverens forpligtelse til at underrette arbejdstageren om vilkårene for en arbejdskontrakten eller ansættelsesforholdet** (lovgivning, inkl. konsekvensanalyse/ikkelovgivning, artikel 153 og 154 i TEUF, 4. kvartal 2017) |
|  | **EU's fødevareforsyningskæde**  | **Forslag om at forbedre EU's fødevareforsyningskæde** (lovgivning, inkl. konsekvensanalyse, artikel 42 og 43 i TEUF, 1. kvartal 2018) |
|  | **Gennemførelse af kapitalmarkedsunionen**  | **En revideret ramme for investeringsfirmaer** (lovgivning, inkl. konsekvensanalyse, artikel 114 i TEUF, 4. kvartal 2017), **en handlingsplan om bæredygtig finansiering ved hjælp af regulerende foranstaltninger** (lovgivning, inkl. konsekvensanalyse/ikkelovgivning, 1. kvartal 2018), **et initiativ om finansteknologi (FinTech)** (ikkelovgivning, 1. kvartal 2018), **et forslag til en EU-ramme for crowdfunding og peer-to-peer-finansiering (lovgivning, inkl. konsekvensanalyse, artikel 114 i TEUF, 1. kvartal 2018), en europæisk befordrende ramme for dækkede obligationer (lovgivning, inkl. konsekvensanalyse, artikel 114 i TEUF, 1. kvartal 2018) og et Refit-initiativ til nedbrydning af hindringer for grænseoverskridende distribution af alternative investeringsmidler og UCITS (lovgivning, inkl. konsekvensanalyse, artikel 114 i TEUF, 1. kvartal 2018)** |
|  | **Mere effektiv lovgivning vedrørende det indre marked (*der skal iværksættes et initiativ med et perspektiv frem til 2025*)** | **Meddelelse om muligheden for yderligere at øge anvendelsen af kvalificeret flertal og den almindelige lovgivningsprocedure i forbindelse med spørgsmål om det indre marked med hjemmel i artikel 48, stk. 7, i TEU** (ikkelovgivning, 3. kvartal 2018) |
| **En dybere og mere retfærdig Økonomisk og Monetær Union** |
|  | **Fuldførelse af Den Økonomiske og Monetære Union** | **Forslag om omlægning af den europæiske stabilitetsmekanisme til en europæisk monetær fond inden for EU-retten** (lovgivning, 4. kvartal 2017), **oprettelse af en særlig budgetpost på EU's budget til midler vedrørende euroområdet med fire formål: 1) at yde bistand til strukturreformer, 2) at skabe en stabilitetsfunktion 3) at skabe en bagstopper for bankunionen og 4) at skabe et konvergensinstrument, således at der kan ydes førtiltrædelsesbistand til medlemsstaternes bestræbelser på at blive medlem af euroområdet** (ikkelovgivning, 4. kvartal 2017) **og indarbejdelse af indholdet af traktaten om stabilitet, samordning og styring i Den Økonomiske og Monetære Union i EU-retten under hensyntagen til den fleksibilitet, der findes i stabilitets- og vækstpagten, og som Kommissionen har fremhævet siden januar 2015** (lovgivning, 4. kvartal 2017) |
|  | **Fuldførelse af bankunionen**  | **Forslag om sekundære markeder for misligholdte lån** (lovgivning, inkl. konsekvensanalyse, artikel 114 i TEUF, 1. kvartal 2018), **beskyttelse af sikrede kreditorer mod erhvervsdrivende låntageres misligholdelse** (lovgivning, inkl. konsekvensanalyse, artikel 114 i TEUF, 1. kvartal 2018), **og en ramme, der er befordrende for udviklingen af EU-værdipapirer med sikkerhed i statsobligationer** (lovgivning, inkl. konsekvensanalyse, artikel 114 i TEUF, 1. kvartal 2018) |
|  | **Oprettelse af en fast og ansvarlig stilling som europæisk økonomi- og finansminister *(der skal iværksættes et initiativ med et perspektiv frem til 2025)*** | **Meddelelse om den eventuelle oprettelse af en stilling som europæisk økonomi- og finansminister, som er demokratisk ansvarlig** (ikkelovgivning, 4. kvartal 2017) |
| **Handel: En afbalanceret og progressiv handelspolitik til styring af globaliseringen** |
|  | **Gennemførelse af strategien "handel for alle"** | **Indgåelse af aftaler med Japan, Singapore og Vietnam, videreførelse af forhandlingerne med Mexico og Mercosur og af forhandlingerne med Australien og New Zealand, så snart Rådet har godkendt de mandater, Kommissionen har anbefalet** |
| **Et område med retfærdighed og grundlæggende rettigheder baseret på gensidig tillid** |
|  | **Fuldførelse af sikkerhedsunionen** | **Gennemførelse af dagsordenen for sikkerhedsunionen og fremme af terrorismebekæmpelse: forslag med henblik på at skabe interoperabilitet mellem EU's informationssystemer inden for sikkerhed, grænse- og migrationsforvaltning** (lovgivning, inkl. konsekvensanalyse, artikel 74, 77, 79, 85, 87 og 88, 4. kvartal 2017), **et forslag til fremme af retshåndhævende myndigheders adgang til elektronisk bevismateriale på tværs af grænser (lovgivning, inkl. konsekvensanalyse, artikel 82 i TEUF, 1. kvartal 2018), en Refit-revision af forordningen om markedsføring og brug af udgangsstoffer til eksplosivstoffer (lovgivning, inkl. konsekvensanalyse, artikel 114 i TEUF, 2. kvartal 2018), og initiativer til fremme af de retshåndhævende myndigheders adgang til og brug af finansielle data på tværs af grænser (lovgivning, inkl. konsekvensanalyse/ikkelovgivning, 2. kvartal 2018)** |
|  | **EU's civilbeskyttelsesordning** | **Forslag til Europa-Parlamentets og Rådets afgørelse om revision af afgørelse nr. 1313/2013/EU med henblik på en fuldt udbygget EU-civilbeskyttelsesmekanisme med egne operationelle ressourcer** (lovgivning, artikel 196 i TEUF, 4. kvartal 2017) |
|  | **Udvidelse af den nye europæiske anklagemyndigheds beføjelser (*der skal iværksættes et initiativ med et perspektiv frem til 2025)*** | **Meddelelse om en mulig udvidelse af Den Europæiske Anklagemyndigheds beføjelser til at omfatte bekæmpelse af terrorisme, jf. artikel 86, stk. 4, i TEUF** (ikkelovgivning, 3. kvartal 2018) |
|  | **Retsstatsprincippet *(der skal iværksættes et initiativ med et perspektiv frem til 2025)*** | **Initiativ til styrkelse af håndhævelsen af retsstatsprincippet i Den Europæiske Union** (ikkelovgivning, 4. kvartal 2018) |
| **Mod en ny migrationspolitik** |
|  | **Gennemførelse af den europæiske dagsorden for migration** | **Revision af EU's visumkodeks** (lovgivning inkl. konsekvensanalyse, artikel 77 i TEUF, 1. kvartal 2018), **Refit-revision af visuminformationssystemet** (lovgivning inkl. konsekvensanalyse, artikel 77 og 87 i TEUF, 2. kvartal 2018) **og revision af forordningen om indvandringsforbindelsesofficerer** (lovgivning, inkl. konsekvensanalyse, 2. kvartal 2018) |
| **En stærkere global aktør**  |
|  | **Gennemførelse af den globale strategi** | **Herunder en EU-strategi for, hvordan forbindelserne øges mellem Europa og Asien, et fornyet partnerskab mellem Latinamerika og Caribien og nye rammer for samarbejdet mellem Indien, Iran og Irak** (ikkelovgivning, 1. og 2. kvartal 2018) |
|  | **En troværdigt udvidelsesperspektiv *(der skal iværksættes et initiativ med et perspektiv frem til 2025)*** | **Strategi for, hvordan det skal lykkes Serbien og Montenegro, som er frontløbere for kandidatlandene på Vestbalkan, at blive medlem af EU med særlig vægt på retsstatsprincippet, bekæmpelse af korruption og organiseret kriminalitet samt på den generelle stabilitet i regionen** (ikkelovgivning, 1. kvartal 2018) |
|  | **En mere effektiv og konsekvent gennemførelse af den fælles udenrigspolitik *(der skal iværksættes et initiativ med et perspektiv frem til 2025)*** | **Meddelelse om muligheden for yderligere at øge anvendelsen af kvalificeret flertal ved afstemninger om spørgsmål, der vedrører den fælles udenrigspolitik, jf. artikel 31, stk. 3, i TEU, og for at skabe større konsekvens i den fælles udenrigspolitik** (ikkelovgivning, 3. kvartal 2018) |
| **En Union med demokratiske forandringer** |
|  | **Information om EU** | **Meddelelse om, hvordan Unionen kan fremstå mere forenet, stærkere og mere demokratisk** (ikkelovgivning, 2. kvartal 2018) |
|  | **Hvordan der kan gøres mindre, men mere effektivt *(der skal iværksættes et initiativ med et perspektiv frem til 2025)*** | **Meddelelse om yderligere at fremme nærhedsprincippet, proportionalitetsprincippet og en bedre regulering i EU's daglige drift** (ikkelovgivning, 3. kvartal 2018) |
|  | **Et mere effektivt og demokratisk EU (*der skal iværksættes et initiativ med et perspektiv frem til 2025*)** | **Meddelelse om mulighederne for at øge effektiviteten i ledelsen af den Den Europæiske Union** (ikkelovgivning, 3. kvartal 2018) |

1. Dette bilag indeholder, så vidt det er muligt, nærmere oplysninger om initiativerne i Kommissionens arbejdsprogram i overensstemmelse med den interinstitutionelle aftale om bedre lovgivning. Oplysningerne er angivet i parentes under beskrivelsen af de enkelte initiativer og er kun vejledende, idet der kan ske ændringer under det forberedende arbejde, navnlig i lyset af resultatet af konsekvensanalyserne. [↑](#footnote-ref-2)
2. Pakken om cirkulær økonomi indgik allerede i bilag I til Kommissionens arbejdsprogram for 2017. [↑](#footnote-ref-3)